Pterygota

Dins la classificacion de Bey-Bienko, los pterigòts (Pterygota) son una sosclassa d'insèctes (en oposicion als apterigòts).

Se caracterizan per : 
 dos parelhs d'alas sul segond e tresen segment toracic. Aquestas alas pòdon desaparéisser (un parelh pels diptèrs e los dos pels ectoparasits coma los pesolhs, piuses... Los insèctes pterigòts son normalament alats a l'estat adulte quitament se certans representants son venguts segondàriament aptèrs (sens alas), aprèp aver agut d'ancèstres alats. 
 de metamorfòsis al cors de lor desvolopament. S'obsèrva pas jamai de muda posteriora a l'aparicion de la maturitat sexuala. 

La classificacion dels insèctes pterigòts se fonda sus l'estructura de la nervacion alària e la forma de las alas al repaus. S'identifica doas seccions principalas de superòrdres: 
 los paleoptèrs
 los neoptèrs

Los pterigòts se repartisson en un total de 36 s dont 8 son fossils. Los 28 òrdres actualament representats son formats d'insèctes normalament alats, quitament se un certan nombre d'entre eles an perdut lors alas al cors de l'evolucion. 

Segon lo tipe de formacion de las alas e lo gra de metamorfòsi, los pterigòts se pòdon devesir en doas categorias : 
 los exopterigòts, 
 los endopterigòts.

En regard de las metamorfòsis, los pterigòts alats tanben se pòdon classar en doas categorias plan distintas : 
 los olometabòls,
 los eterometabòls, eles-meteisses sosdevesits en paurometabòls e en emimetabòls.

Categoria:Insècte
Categoria:Pterigòt